Kim Jong Un se ex oor pornografie tereggestelHyon ‘n Voormalige vriendin van die Noord-Koreaanse diktator, Kim Jong Un, het voor ‘n vuurpeloton gesterf, luidens berigte deur die Suid-Koreaanse media. Hyon Song-Wol, ‘n sangeres, is met ‘n pornografiese rolprent betrap waarin sy self opgetree het. Sy is saam met nog elf ander vermaaklikheidskunstenaars doodgeskiet terwyl hul gesinne toegekyk het. Dié massa-teregstelling het reeds op 20 Augustus plaasgevind, maar die nuus het nou eers na die media uitgelek. Die paartjie se verhouding is tien jaar gelede beëindig toe dit deur Kim se pa verbied is. Hyon is daarna met ‘n soldaat getroud, terwyl Kim met Ri Sol Ju getroud is. Berigte is teenstrydig oor of Kim ‘n aandeel in die teregstelling gehad het. Volgens sommige berigte het Kim self die teregstelling gelas.